Morsø Erhvervsråd

Netværksmøde i Markedsføringsnetværket
2026-10-05 08:00 - 10:00 (Europe/Copenhagen) | Morsø Erhvervsråd, Holgersgade 1, Nykøbing M, 7900, Danmark
Morsø Erhvervsråd inviterer til møde i markedsføringsnetværket.

Netværket er åbent for flere medlemmer. Ved interesse kontakt venligst Lea Frederikke Mommer på lfm@mer.dk

Formålet er at få skabt et fortroligt netværk, hvor medlemmerne kan vende og dele faglige udfordringer/problemstillinger i et tillidsfuldt rum. Som medlem forventes det, at man er villig til at dele sine erfaringer, udfordringer, tips og tricks med hinanden.

Kvindelige lærlinge efterlyses: Nyt netværk starter op!
2026-10-05 14:00 - 15:30 | Jysk Elteknik, Soltoften 10, Nykøbing Mors, 7900, Danmark
Er du kvindelig lærling på Mors – eller har din virksomhed kvindelige lærlinge?
Så er her en oplagt mulighed for at blive en del af et nyt fællesskab 👇

Vi inviterer til kick-off på et nyt netværk for kvindelige lærlinge, hvor fokus er på fællesskab, sparring og styrket trivsel i mandsdominerede fag.

📅 Dato: 5. oktober 2026
⏰ Tid: 14.00–15.30
📍 Sted: Jysk Elteknik, Soltoften 10, 7900 Nykøbing Mors

Her får du mulighed for at:

✔ Møde andre kvindelige lærlinge på tværs af virksomheder
✔ Dele erfaringer og udfordringer
✔ Opbygge et stærkt fagligt og socialt netværk

Arrangementet er første skridt i et nyt initiativ, der skal styrke både rekruttering og fastholdelse af kvinder i de faglærte erhverv – og skabe et trygt rum, hvor man ikke står alene.

Bliv en del af et stærkt fællesskab!

👇 Tilmeld dig her!

AI i din webshop med Jens Elung Jensen
2026-10-07 09:00 - 11:00 | Morsø Erhvervsråd, Holgersgade 1, Nykøbing M, 7900, Danmark
Få inspiration til hvordan du anvender AI i din markedsføring og i din Webshop.

Vil du gerne blive endnu bedre til at nå ud til dine kunder med din markedsføring, så er der god inspiration at hente på dette spændende event, hvor vi vil fokusere på hvordan du kan bruge kunstig intelligens til at hjælpe dig med mange af opgaverne.
Har du allerede en webshop, eller går du med tanker om at åbne en webshop, så kommer vi også med gode eksempler på, hvordan AI allerede i dag bliver brugt som en integreret del af løsningen.

Sergio Kuraitis fra VildForm vil fortælle om sine erfaringer med at sælge sine produkter i sin webshop. Sergio har bl.a. solgt til mange kunder i USA og har også kunder i resten af verden. Du kan læse mere om Sergio og VildForm her: Vildform.

Jens Elung Jensen fra Erhvervshus Nordjylland vil komme ind på hvordan kunstig intelligens er et godt værktøj til at få gang i din markedsføring. Vi kigger også på hvordan bl.a. Shopify i dag er langt fremme med at bruge AI i deres webshopløsning.
